คราวนี้มาเที่ยวโตเกียวครับ เลยมาแวะกิน ซูชิร้านดังที่ตลาดปลา tsukiji นั่นก็คือ "sushidai" ร้านเปิดเช้ามากเลย ซึ่งควรจะมาก่อนร้านเปิดครับถึงจะได้กินเร็ว เรามาตอนประมาณ ตี5ครึ่ง ได้กินประมาณ 8โมงเช้า คิวยาวนะ แต่ไม่คิดว่าจะนานขนาดนี้ เข้าไปในร้านแล้วรู้เลยว่าทำไมนาน เพราะเค้าบริการแต่ละคนไม่ได้เร่งรีบครับ  ให้นั่งกินไปเรื่อยๆ เข้าไปเป็นรอบๆ 

ส่วนใหญ่ที่มาต่อคิวจะเป็นนักท่องเที่ยวครับ มีคนญี่ปุ่นเป็นส่วนน้อย

บรรยากาศร้านคับแคบตามสไตล์ร้านญี่ปุ่น

เชฟ และพนักงาน บริการเป็นกันเองดีมาก พูดไทยได้นิดหน่อยด้วย อิอิ

คุณภาพอาหารดีเยี่ยมครับ ปลาสด อร่อยมาก และคุ้มค่ามาก ราคาเท่านี้หาไม่ได้ในไทยแน่นอน (4000เยน) 

แต่ถึงแม้ว่าจะดียังไง คราวหน้าเราคงไม่กลับไปแล้ว ไม่ใช่ว่าไม่อร่อยนะ แต่รอคิวนานไป มาลองให้รู้รอบนึงโอเคแล้ว รอบหน้าคงเอาเวลาไปเที่ยวดีกว่าครับ

ปล. ใครอยากมากิน แล้วจะมาเข้าคิวตอนเช้ามืด ต้องนั่งรถแท๊กซี่มาน้าาา เหมือนรถไฟเค้ายังไม่เปิดตอนเช้ามืด 

ปล2. เราพักแถว tsukiji เลยหนึ่งคืนเพื่อมาต่อคิวที่นี่ตอนเช้าโดยเฉพาะ เลยเดินมาเลย ไม่ต้องนั่งรถจ้าา